Temeljem članka 17. Izjave o osnivanju Razvojne agencije Srijem d.o.o. za poticanje gospodarstva i lokalnog razvoja (Općina Nijemci); javni bilježnik Marijan Mendeš iz Vinkovaca UO-201/2023-1. od 11.7.2023., članka 10. i članka 11. Zakona o radu (NN 93/14, 127/17, 98/19, 151/22, 64/23), članka 9. i članka 12. Pravilnika o radu Razvojne agencije Srijem d.o.o., članka 5. Pravilnika o unutarnjem ustrojstvu i Odluke o objavi natječaja za radno mjesto ''Voditelj odjela za pripremu i provedbu projekata'' u Razvojnoj agenciji Srijem d.o.o. od 09. studenog 2023. godine, direktor društva Razvojna agencija Srijem d.o.o. dana 17. studenog 2023. godine raspisuje:

**JAVNI NATJEČAJ**

**za izbor voditelja odjela za pripremu i provedbu projekata u Razvojnoj agenciji Srijem d.o.o.**

1. **VODITELJ ODJELA 1 IZVRŠITELJ**
* na neodređeno vrijeme uz probni rad od 6 mjeseci
* mjesto rada: Razvojna agencija Srijem d.o.o., Trg kralja Tomislava 6, 32245 Nijemci

**UVJETI:**

* hrvatsko državljanstvo (preslika osobne iskaznice, domovnice ili putovnice),
* minimalno zvanje magistra/specijalista društvene struke ili humanističke struke, odnosno završen diplomski studij društvene struke ili humanističke struke, odnosno VII/1 stupanj stručne spreme društvene ili humanističke struke (preslika diplome),
* aktivno znanje engleskog jezika minimalno B1 razine (preslika potvrde/diplome)
* ukupno radno iskustvo najmanje 5 godina u pripremi i provedbi EU projekata (preslik potvrde ili ispis elektroničkog zapisa o podacima evidentiranim u matičnoj evidenciji Hrvatskog zavoda za mirovinsko osiguranje, te preslika ugovora ili ovjerena pismena potvrda poslodavca o radnom iskustvu)
* potvrda o nekažnjavanju ne starija od 1 mjeseca,
* vozačka dozvola ''B'' kategorije (preslika vozačke dozvole)

**UZ PRIJAVU PRILOŽITI:**

* životopis;
* presliku domovnice ili osobne iskaznice;
* dokaz o stručnoj spremi (preslika diplome);
* potvrda ili diploma kao dokaz poznavanja engleskog jezika minimalno B1 razine
* kao dokaz radnog iskustva preslik potvrde ili ispis elektroničkog zapisa o podacima evidentiranim u matičnoj evidenciji Hrvatskog zavoda za mirovinsko osiguranje te preslika ugovora ili ovjerena pismena potvrda poslodavca o radnom iskustvu u pripremi i provedbi EU projekata u najmanjem trajanju od 5 godina;
* potvrdu o nekažnjavanju ne stariju od 1 mjeseca;
* presliku vozačke dozvole;
* kontakt (telefon/mobitel i e-mail adresa).

Kandidatom prijavljenim na natječaj smatrat će se samo osoba koja podnese pravovremenu i urednu prijavu te ispunjava formalne uvjete natječaja.

Na natječaj se mogu javiti osobe oba spola.

U prijavu na natječaj kandidati su dužni navesti osobne podatke (ime i prezime, adresu stanovanja, broj telefona, e-mail adresu).

Urednom prijavom smatra se prijava koja sadrži sve navedene podatke i priloge.

Prijave na natječaj s dokazima ispunjavanja uvjeta podnose se na adresu:

**''Razvojna agencija Srijem d.o.o., Trg kralja Tomislava 6, 32245 Nijemci**

**uz naznaku: ''Natječaj za voditelja odjela u Razvojnoj agenciji Srijem d.o.o. – ne otvaraj''**

Osoba koja nije podnijela pravovremenu i urednu prijavu ili ne ispunjava formalne uvjete iz natječaja, ne smatra se kandidatom prijavljenim na natječaj, o čemu će dobiti pisanu obavijest.

S kandidatima koji ispunjavaju uvjete iz natječaja i koji su podnijeli urednu zamolbu sa svim traženim dokazima o ispunjavanju uvjeta iz natječaja, po potrebi, ovisno o broju prijavljenih kandidata provest će se testiranje iz područja:

* Zakon o poticanju razvoja malog gospodarstva (NN 29/02, 63/07, 53/12, 56/13, 121/16)
* Zakon o regionalnom razvoju Republike Hrvatske ( NN 147/14, 123/17, 118/18)
* Zakon o Agenciji za mobilnost i programe Europske unije (NN 121/17, 30/23)
* Zakon o sustavu strateškog planiranja i upravljanja razvojem Republike Hrvatske (NN 151/2022)

Za kandidate koji se ne odazovu pozivu na testiranje, smatrat će se da su povukli prijavu na natječaj i više se ne smatraju kandidatima.

O načinu provođenja testiranja, izvorima za pripremanje kandidata, vremenu testiranja, te eventualnom prilaganju dodatne potrebne dokumentacije, kandidati će biti obaviješteni objavama na službenoj stranici Općine Nijemci ([www.nijemci.hr](http://www.nijemci.hr))

Podnošenjem prijave na natječaj, pristupnici natječaja su izričito suglasni da Razvojna agencija Srijem d.o.o. kao voditelj zbirke osobnih podataka može prikupljati, koristiti i dalje obrađivati podatke u svrhu provedbe natječajnog postupka, sukladno propisima koji uređuju zaštitu osobnih podataka.

Kandidati koji ostvaruju pravo prednosti prilikom zapošljavanja na temelju posebnog zakona, dužni su u prijavi na natječaj pozvati se na to pravo, dostaviti dokaze o priznavanju posebnog statusa, priložiti svu potrebnu dokumentaciju prema posebnom zakonu i dokaz o načinu prestanka radnog odnosa kod prethodnog poslodavca, te ostvaruju prednost u odnosu na ostale kandidate samo pod jednakim uvjetima.

Kandidati koji se pozivaju na pravo prednosti prilikom zapošljavanja u skladu s čl. 102. Zakona o pravima hrvatskih branitelja iz Domovinskog rata i članova njihovih obitelji (NN 121/17, 98/19, 84/21), članku 48.f Zakona o zaštiti vojnih i civilnih invalida rata (NN 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 47. Zakona o civilnim stradalnicima iz Domovinskog rata (NN 84/12), članku 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 32/20) dužni su u prijavi na natječaj pozvati se na to pravo, te imaju prednost u odnosu na ostale kandidate samo pod jednakim uvjetima.

Kandidati koji se pozivaju na pravo prednosti pri zapošljavanju u skladu s čl. 102. Zakona o pravima hrvatskih branitelja iz Domovinskog rata i članova njihovih obitelji i čl. 47. Zakona o civilnim stradalnicima iz Domovinskog rata, uz prijavu na natječaj dužni su priložiti, osim dokaza o ispunjavanju traženih uvjeta iz natječaja i sve potrebne dokaze dostupne na poveznici Ministarstva hrvatskih branitelja <https://branitelji.gov.hr/zaposljavanje-843/843>

Kandidati koji se pozivaju na pravo prednosti pri zapošljavanju u skladu sa člankom 48.f Zakona o zaštiti vojnih i civilnih invalida rata uz prijavu na natječaj dužni su, osim dokaza o ispunjavanju traženih uvjeta priložiti i rješenje ili potvrdu o priznatom pravu.

Kandidati koji se pozivaju na pravo prednosti pri zapošljavanju u skladu s čl.9 Zakona o profesionalnoj rehabilitaciji i zapošljavanju osoba s invaliditetom uz prijavu na natječaj dužni su, osim dokaza o ispunjavanju traženih uvjeta priložiti i dokaz o utvrđenom statusu osobe s invaliditetom kao i dokaz o načinu prestanka radnog odnosa kod posljednjeg poslodavca.

Rok za podnošenje prijava je 25. studenog 2023. godine, bez obzira na način dostave. Natječaj se istovremeno objavljuje na web stranici Općine Nijemci i stranicama Hrvatskog zavoda za zapošljavanje.

O rezultatima natječaja svi kandidati biti će obaviješteni u zakonskom roku putem službene web stranice Općine Nijemci ([www.nijemci.hr](http://www.nijemci.hr))

Do donošenja odluke o izboru, Razvojna agencija Srijem d.o.o. zadržava pravo poništiti natječaj djelomično ili u cijelosti.

Izabrani kandidati biti će pozvani da prije zaključivanja ugovora o radu predoče izvornike traženih dokumenata, kao i uvjerenje o zdravstvenoj sposobnosti.

Razvojna agencija Srijem d.o.o.

Direktor

Adam Ćavar, struč.spec.oec

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_